ดาวโจนส์ปิดบวก558.99จุด รับข่าววิกฤตโควิด-19ดีขึ้นบางจุด
ดาวโจนส์ บวก 558.99 จุด ปิด 23,949.76 น้ำมัน ลด2.14 ดอลลาร์ ปิด 29.60 ดอลลาร์ต่อบาร์เรล ทองคำบวก 7.50 ดอลลาร์ ปิด 1,768.90 ดอลลาร์ต่อออนซ์
15 เม.ย. 2563

ดาวโจนส์ เพิ่มขึ้น 558.99 จุด (2.39 เปอร์เซ็นต์) ปิดที่ 23,949.76 จุด เอสแอนด์พี เพิ่มขึ้น 84.43 จุด (3.06 เปอร์เซ็นต์) ปิดที่ 2,846.06 จุด แนสแดค เพิ่มขึ้น 323.31 จุด (3.95 เปอร์เซ็นต์) ปิดที่ 8,515.74 จุด
ดาวโจนส์ปิดบวกกว่า 500 จุด นักลงทุนขานรับข่าวแง่ดีจากจุดร้อนบางแห่งของวิกฤตโควิด-19 แม้ว่ารายงานประกอบการของธนาคารต่างๆบ่งชี้ถึงสภาพเศรษฐกิจที่อ่อนแอก็ตาม
ตลาดเคลื่อนไหวในแดนบวก เนื่องจากเจ้าหน้าที่ในนิวยอร์กและประเทศอื่นๆ ซึ่งเป็นจุดร้อนของวิกฤตการแพร่ระบาดของโควิด-19 บ่งชี้ถึงความคืบหน้าในการลดจำนวนผู้ติดเชื้อรายใหม่ ในนั้นรวมถึงอิตาลีและออสเตรีย ซึ่งได้มีการผ่อนปรนมาตรการล็อกดาวน์บางอย่าง
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม ลดลง 2.30 ดอลลาร์ ปิดที่ 20.11 ดอลลาร์ต่อบาร์เรล ส่วนเบรนต์ลอนดอนงวดส่งมอบเดือนมิถุนายน ลดลง 2.14 ดอลลาร์ ปิดที่ 29.60 ดอลลาร์ต่อบาร์เรล
ตลาดน้ำมันอยู่ภายใต้แรงกดดันของอุปสงค์ที่อ่อนแอและภาวะอุปทานล้นตลาดจากวิกฤตการแพร่ระบาดของไวรัสโคโรนาสายพันธุ์ใหม่ บดบังข้อตกลงลดกำลังผลิตระหว่างชาติผู้ผลิตหลักๆเมื่อช่วงสุดสัปดาห์ที่ผ่านมา ซึ่งช่วยยุติสงครามราคาที่ยืดเยื้อราว 1 เดือนระหว่างซาอุดีอาระเบียกับรัสเซีย ราคาทองคำตลาดโคเม็กซ์ เพิ่มขึ้น 7.50 ดอลลาร์ ปิดที่ 1,768.90 ดอลลาร์ต่อออนซ์
ราคาทองคำในวันอังคาร(14เม.ย.) ปิดบวก 4 วันติด ได้แรงหนุนจากความกังวลเศรษฐกิจโลกอ่อนแอและรายงานผลประกอบการรายไตรมาสที่ซบเซาของบริษัทต่างๆ สืบเนื่องจากกิจกรรมภาคธุรกิจหยุดชะงัก ในมาตรการล็อกดาวน์สกัดการแพร่ระบาดของโควิด-19